stanford-oval/wikipedia huggingface dataset:
ฟลอริดา เมย์เฮม
ทะเบียนรายชื่อ > บัญชีผู้เล่นปัจจุบัน

| หมายเลข | ชื่อวงการ | ชื่อจริง | ภูมิลำเนา | ตำแหน่ง | หมายเหตุการเปลี่ยนแปลง |
| --- | --- | --- | --- | --- | --- |
| 2 | TviQ | เควิน ลินด์สแตรม (Kevin Lindström) |  เวสเตโรส สวีเดน | ทำความเสียหาย |  เป็นสมาชิกทีมมากก่อนลีก  อยู่ในรายชื่อชุดประกาศเมื่อวันที่ 2 พฤศจิกายน 2560 |
| 4 | Sayaplayer | ฮา จ็อง อู (하정우) |  แทกู เกาหลีใต้ | ทำความเสียหาย |  เซ็นสัญญาเมื่อวันที่ 13 กุมภาพันธ์ 2561 |
| 13 | SNT | คิม ซุง ฮุน (김성훈) |  อินช็อน เกาหลีใต้ | แท็งก์ |  เซ็นสัญญาเมื่อวันที่ 13 กุมภาพันธ์ 2561 |
| 15 | Apply | เดมอน คอนติ (Damon Conti) |  นิวเจอร์ซี สหรัฐ | ทำความเสียหาย |  เซ็นสัญญาแบบสองทางเมื่อวันที่ 24 กันยายน 2561 โดยเล่นให้กับเมย์เฮมอะแคเดมีอีกทีมหนึ่ง |
| 16 | Swon | ยุน ซ็อง วอน (윤성원) |  ปูซาน เกาหลีใต้ | แท็งก์ |  เซ็นสัญญาเมื่อวันที่ 15 ตุลาคม 2561 |
| 22 | bqb | อี ซัง บอม (이상범) |  ยงอิน เกาหลีใต้ | ทำความเสียหาย |  เซ็นสัญญาเมื่อวันที่ 15 ตุลาคม 2561 |
| 24 | HaGoPeun | โจ ฮย็อน อู (조현우) |  จินแฮ เกาหลีใต้ | สนับสนุน |  ยกฐานะมาจากทีมอแคเดมีเมื่อวันที่ 21 กันยายน 2561 |
| 32 | xepheR | คู แจ โม (구재모) |  ปูซาน เกาหลีใต้ | แท็งก์ |  ย้ายมาจากโซล ดีนัสตีเมื่อวันที่ 10 กันยายน 2561 |
| 96 | Kris | ชเว ชุน ซู (최준수) |  จินจู เกาหลีใต้ | สนับสนุน |  เซ็นสัญญาเมื่อวันที่ 15 ตุลาคม 2561 |
ทะเบียนรายชื่อ > อดีตผู้เล่น

| หมายเลข | ชื่อวงการ | ชื่อจริง | ภูมิลำเนา | ตำแหน่ง | หมายเหตุการเปลี่ยนแปลง | ระยะเวลา |
| --- | --- | --- | --- | --- | --- | --- |
| 2 | CWoosH | โยฮัน คลินเกสเทต (Johan Klingestedt) |  ฟาเกร์สตา สวีเดน | เฟล็กซ์ |  เป็นสมาชิกทีมมากก่อนลีก  อยู่ในรายชื่อชุดประกาศเมื่อวันที่ 2 พฤศจิกายน 2560  ปล่อยตัวเมื่อวันที่ 6 กันยายน 2561 | 307 วัน |
| 22 | Logix | อันเดรียส แบร์กห์มันส์ (Andreas Berghmans) |  ดุฟเฟล เบลเยี่ยม | ทำความเสียหาย |  เป็นสมาชิกทีมมากก่อนลีก  อยู่ในรายชื่อชุดประกาศเมื่อวันที่ 2 พฤศจิกายน 2560  ปล่อยตัวเมื่อวันที่ 6 กันยายน 2561 | 307 วัน |
| 9 | Manneten | ทิม บือลุนด์ (Tim Bylund) |  คาร์ลสตัด สวีเดน | เฟล็กซ์ |  เป็นสมาชิกทีมมากก่อนลีก  อยู่ในรายชื่อชุดประกาศเมื่อวันที่ 2 พฤศจิกายน 2560  ปล่อยตัวเมื่อวันที่ 6 กันยายน 2561 | 307 วัน |
| 56 | Zebbosai | เซบัสเตียน โอลส์ซน (Sebastian Olsson) |  Lysekil สวีเดน | สนับสนุน |  เป็นสมาชิกทีมมากก่อนลีก  อยู่ในรายชื่อชุดประกาศเมื่อวันที่ 2 พฤศจิกายน 2560  ปล่อยตัวเมื่อวันที่ 6 กันยายน 2561 | 307 วัน |
| 7 | Zuppeh | อเล็กซี คุนต์ซี (Aleksi Kuntsi) |  ตุรกุ ฟินแลนด์ | สนับสนุน |  เป็นสมาชิกทีมมากก่อนลีก  อยู่ในรายชื่อชุดประกาศเมื่อวันที่ 2 พฤศจิกายน 2560  ปล่อยตัวเมื่อวันที่ 6 กันยายน 2561 | 307 วัน |
| 19 | zappis | โยนัส อาลากุรต์ตี (Joonas Alakurtti) |  ตุรกุ ฟินแลนด์ | เฟล็กซ์ |  เซ็นสัญญาเมื่อวันที่ 1 กุมภาพันธ์ 2561  ปล่อยตัวเมื่อวันที่ 6 กันยายน 2561 | 216 วัน |
ทะเบียนรายชื่อ > การคัดตัวเข้าเล่นในลีกออลสตาร์

รายชื่อผู้เล่นของแดลลัส ฟิวเอลต่อไปนี้คือผู้ที่ถูกคัดเลือกให้เข้าเล่นในโอเวอร์วอตช์ลีกออลสตาร์เกม

ผู้เล่นที่ถูกคัดเลือกเป็นผู้เริ่มต้นจะแสดงด้วยเครื่องหมาย (*)
Sayaplayer (ฮา จ็อง อู) – 2018
ทำเนียบหัวหน้าผู้ฝึกสอน

| ชื่อวงการ | ชื่อจริง | เริ่ม | สิ้นสุด | ระยะเวลา | อ้างอิง | หมายเหตุ |
| --- | --- | --- | --- | --- | --- | --- |
| Mineral | วีทิส ลาไซทิส (Vytis Lasaitis) | 2 พฤศจิกายน 2560 | ยังอยู่ในตำแหน่ง |  |  |  เป็นสมาชิกทีมมาก่อนลีก |
แหล่งข้อมูลอื่น

เว็บไซต์ทางการ
| ด ค กโอเวอร์วอตช์ลีก |
| --- | --- |
ฤดูกาล:  2018  2019 
แปซิฟิก:  กว่างโจว ชาร์จ  เฉิงตู ฮันเตอส์  ซานฟรานซิสโก ช็อก  เซี่ยงไฮ้ ดรากอนส์  โซล ดีนัสตี  แดลลัส ฟิวเอล  ลอสแอนเจลิส แกลดิเอเตอส์  ลอสแอนเจลิส แวเรียนต์  แวนคูเวอร์ ไททันส์  หางโจว สปาร์ก 
แอตแลนติก:  โทรอนโต ดีไฟแอนท์  นิวยอร์ก เอ็กซ์เซลซิเยอร์  บอสตัน อัปไรซิง  ปารีส อีเทอร์นาล  ฟลอริดา เมย์เฮม  ฟิลาเดลเฟีย ฟิวชัน  ลอนดอน สปิตไฟร์  วอชิงตัน จัสทิซ  แอตแลนตา เรน  ฮิวสตัน เอาต์ลอวส์
ฟังก์ชันคันทอร์

ฟังก์ชันคันทอร์ (อังกฤษ: Cantor function) เป็นฟังก์ชันทางคณิตศาสตร์ซึ่งตั้งชื่อตามนักคณิตศาสตร์ เกออร์ค คันทอร์ ได้แก่ฟังก์ชัน c : [0,1] → [0,1] ซึ่งนิยามโดย
เขียน x ให้อยู่ในรูปเลขฐานสาม ถ้าเป็นไปได้ไม่ใช้เลข 1 (มีผลเฉพาะเมื่อตัวเลขลงท้ายด้วย 022222... = 100000... หรือ 200000... = 122222...)
แทนที่เลข 1 ตัวแรกด้วยเลข 2 และตัวเลขที่อยู่ข้างหลังทุกตัวด้วย 0
แทนที่เลข 2 ทุกตัวด้วยเลข 1
ตีความผลลัพธ์เป็นเลขฐานสอง c (x)
ตัวอย่าง:
1/4 เมื่อแปลงเป็นเลขฐานสามได้ 0.02020202... แต่ว่าไม่มีเลข 1 เลยขั้นต่อไปจึงยังเป็น 0.02020202... เขียนใหม่ได้ 0.01010101... ซึ่งเมื่อตีความเป็นเลขฐานสองคือ 1/3 ดังนั้น c (1/4) = 1/3
1/5 เมื่อแปลงเป็นเลขฐานสามได้ 0.01210121... เปลี่ยนเลข 1 ตัวแรกเป็น 2 และที่เหลือเป็น 0 จะได้ 0.02000000... แทนที่ขั้นต่อไปได้ 0.01000000... เมื่อดูเป็นเลขฐานสองก็คือ 1/4 ดังนั้น c (1/5) = 1/4
กราฟของฟังก์ชันคันทอร์เขียนได้ดังนี้
ฟังก์ชันว่าง

บทความนี้เกี่ยวกับฟังก์ชันทางคณิตศาสตร์ สำหรับฟังก์ชันทางวิทยาการคอมพิวเตอร์ ดูที่ ฟังก์ชันนัลล์
ฟังก์ชันว่าง (อังกฤษ: empty function) ในทางคณิตศาสตร์คือฟังก์ชันที่มีโดเมนเป็นเซตว่าง สำหรับแต่ละเซต A จะมีฟังก์ชันว่างเช่นนั้นเพียงหนึ่งเดียวคือ
กราฟของฟังก์ชันว่างคือเซตย่อยของผลคูณคาร์ทีเซียน ∅ × A เนื่องจากผลคูณนี้เป็นเซตว่าง ดังนั้นจึงมีเซตย่อยเพียงเซตเดียวคือเซตว่าง ∅ เซตย่อยที่เป็นเซตว่างนี้เป็นกราฟที่สามารถใช้งานได้ เพราะสำหรับทุกค่า x ในโดเมน ∅ จะมี y เพียงหนึ่งเดียวในโคโดเมน A ที่ทำให้ (x,y) ∈ ∅ สิ่งนี้เป็นตัวอย่างหนึ่งของความจริงว่างเปล่า (vacuous truth) ด้วยเหตุผลว่า ไม่มี x อยู่ในโดเมน
ฟอลล์เอาต์บอย

| ฟอลล์เอาต์บอย |
| --- | --- |

ข้อมูลพื้นฐาน
ที่เกิด: ชิคาโก,อิลลินอยส์,สหรัฐอเมริกา
แนวเพลง: ป็อปพังก์
ช่วงปี: 2001-2009, 2013-ปัจจุบัน
ค่ายเพลง: Island  Fueled by Ramen  Decaydance  Uprising Records

สมาชิก: แพทริค สตัมป์ (Patrick Stump)    พีท เวนซ์ (Pete Wentz)   โจ โทรห์แมน (Joe Trohman)  แอนดี เฮอร์ลีย์ (Andy Hurley)  

เว็บไซต์: falloutboyrock.com
ฟอลล์เอาต์บอย (อังกฤษ: Fall Out Boy) เป็นวงป็อปพังก์จากอเมริกา ฟอร์มวงในปี 2001 ประกอบด้วยสมาชิก Patrick Stump (ร้องนำ, กีตาร์ทำนอง, นักแต่งเพลงหลัก ), Pete Wentz (เบสกีตาร์, แบคอัพ, นักเขียนเนื้อเพลงหลัก), Joe Trohman (กีตาร์ลีด, แบคอัพ) และ Andy Hurley (กลอง, เพอร์คัชชัน)
ได้รับรางวัลจากเวที เอ็มทีวี วิดีโอ มิวสิก อวอร์ดส จากเพลง Sugar We're Going Down และได้รับการเสนอชื่อเข้าชิงรางวัลแกรมมี่ สาขาศิลปินหน้าใหม่ยอดเยี่ยม  และได้รับรางวัล Teen Choice Awards มาได้อีก 3 รางวัล และเพลง "Dance, Dance" ก็คว้ารางวัลเอ็มทีวี วิดีโอ มิวสิก อวอร์ดส  สาขาเพลงที่ได้รับเลือกจากคนดูมากที่สุดและยังเข้าชิงในสาขามิวสิกวิดีโอศิลปินกลุ่มยอดเยี่ยมอีกด้วย
อัลบั้มชุด From Under the Cork Tree ออกวางขายในปี 2005 ได้รับสองแผ่นเสียงทองคำ ขายได้มากกว่า 2.5 ล้านชุดในสหรัฐอเมริกา และต่อมาเดือน กุมภาพันธ์ 2007 ทางวงได้ออกผลงานอัลบั้มชุด Infinity on High ซึ่งสามารถขึ้นชาร์ทที่อันดับ 1 ด้วยยอดขาย 260,000 ชุดในสัปดาห์แรก และมีซิงเกิลแรกคือ "This Ain't a Scene, It's an Arms Race" ขึ้นอันดับ 2 บนชาร์ทซิงเกิลนิตยสารบิลบอร์ด นอกจากนี้วงยังได้ร่วมแสดงในคอนเสิร์ตไลฟ์เอิร์ธเมื่อวันที่ 7 กรกฎาคม 2007 อีกด้วย
ปลายปี 2008 อัลบั้มชุดที่ 4 Folie à Deux มีเพลงฮิตคือ "I Don't Care"  ปลายปี 2009 พวกเขาได้ประกาศพักวงชั่วคราว  Patrick Stump ออกอัลบั้มเดี่ยว "Soul Punk"  
Joe Trohman และ Andy Hurley มีวงเฮฟวี่ เมทัลใหม่ "The Damned Things" Pete Wentz มีวงใหม่คือ "Black Cards" แฟนเพลงทุกคนคิดว่า พวกเขาคงแยกย้ายทำงานของตัวเอง มากกว่าที่จะกลับมารวมกันอีกครั้ง
ปลายปี 2012 ได้ประกาศรวมวงกันอีกครั้ง พร้อมอัลบั้มชุดที่ 5 "Save Rock and Roll" ออกจำหน่ายวันที่ 12 เมษายน 2555 พร้อมแนวเพลงที่เปลี่ยนไป แต่กระแสตอบรับยังออกมาค่อนข้างดี
ผลงาน

Take This to Your Grave (2003)
From Under the Cork Tree (2005)
Infinity on High (2007)
Folie à Deux (2008)
Save Rock and Roll (2013)
American Beauty/American Psycho (2015)
Mania (2018)
So Much (For) Stardust (2023)
แหล่งข้อมูลอื่น

http://www.falloutboyrock.com/
ฟองสบู่ (มิเล)

| ฟองสบู่ |
| --- | --- |

ศิลปิน: จอห์น เอเวอเรตต์ มิเล
ปี: ค.ศ. 1886
ประเภท: จิตรกรรมสีน้ำมันบนผ้าใบ
สถานที่: หอศิลป์เลดีลีเวอร์, พอร์ตซันไลต์
"ภาพนิ่งกับเด็กชายเป่าฟองสบู่" โดย เกอร์ริต ดู  เป็นภาพลักษณะจิตรกรรมวานิตาที่มีอิทธิพลต่อมิเล
ฟองสบู่ (อังกฤษ: Bubbles) เดิมชื่อ โลกของเด็ก (A Child's World) เป็นภาพเขียนสีน้ำมันที่เขียนโดยจอห์น เอเวอเรตต์ มิเล จิตรกรกลุ่มนิยมแบบก่อนราฟาเอลชาวอังกฤษคนสำคัญ ที่ปัจจุบันตั้งแสดงอยู่ที่หอศิลป์เลดีลีเวอร์ที่พอร์ตซันไลต์ในอังกฤษ มิเลเขียนภาพ "ฟองสบู่" เสร็จในปี ค.ศ. 1886
ภาพ "ฟองสบู่" กลายเป็นภาพที่มีชื่อเสียงเมื่อถูกนำมาใช้แล้วใช้อีกในการโฆษณาสบู่ตราแพร์ส ซึ่งนำมาซึ่งข้อโต้แย้งของความสัมพันธ์ระหว่างศิลปะและการโฆษณา
ภาพ "ฟองสบู่" เป็นหนึ่งในบรรดาภาพเด็กที่มิเลเขียนที่กลายมามีชื่อเสียงในบั้นปลายของชีวิต ผู้เป็นแบบคือหลานอายุห้าขวบชื่อวิลเลียม มิลบอร์น เจมส์ (William Milbourne James) เป็นภาพที่มีอิทธิพลมาจากภาพเขียนดัตช์ของคริสต์ศตวรรษที่ 17 ของลักษณะที่เรียกว่าจิตรกรรมวานิตา (Vanitas) ซึ่งเป็นจิตกรรมภาพนิ่งที่เขียนขึ้นเพื่อสื่อความหมายของความเปลี่ยนแปลงของชีวิต ที่บางครั้งอาจจะเป็นภาพของเด็กเป่าฟองสบู่อยู่ข้างหัวกะโหลกหรือสัญลักษณ์อื่นที่เป็นนัยยะถึงความตาย
ภาพนี้เป็นภาพของเด็กชายผมทองที่กำลังชายตาตามฟองสบู่ที่ลอยขึ้นไป ที่เป็นสัญลักษณ์ของความงามและความเปราะบางของชีวิต ข้างที่นั่งด้านซ้ายมีกระถางที่มีไม้ที่กำลังโตและทางขวาเป็นกระถางที่ตกลงมาแตกซึ่งเป็นสัญลักษณ์ที่หมายถึงความตายแทนที่จะใช้กะโหลก ตัวแบบส่องสว่างเด่นจากบรรยากาศรอบที่เป็นสีที่เศร้าหมอง
เมื่อตั้งแสดงครั้งแรกที่หอศิลป์โกรฟเนอร์ ในลอนดอนในปี ค.ศ. 1886 ภายใต้ชื่อ "โลกของเด็ก" และได้รับการซื้อโดยวิลเลียม อิงแกรมแห่ง Illustrated London News ต่อมาก็ได้รับการก็อปปีและทำเป็นแม่แบบที่พิมพ์ในนิตยสารที่วิลเลียม บาร์เร็ตต์ผู้จัดการของบริษัทสบู่ตราแพร์สมาเห็นเข้า บาร์เร็ตต์ซื้อภาพต้นฉบับต่อจากอิงแกรมในราคา £2,200 ซึ่งทำให้ได้รับเอกสิทธิ์ในการใช้ภาพอย่างใดก็ได้ และได้ทำการขออนุญาตจากมิเลให้เพิ่มก้อนสบู่แพร์สเพื่อใช้ในการโฆษณา มิเลผู้ขณะนั้นเป็นจิตรกรผู้มีชื่อเสียงที่สุดคนหนึ่งในบริเตนแรกก็มีความรู้ลักลั่นในการที่ผลงานของตนอาจจะถูกนำไปใช้ในการโฆษณาซึ่งในขณะนั้นยังเป็นสิ่งที่ถือว่าเป็นสิ่งที่ไม่เหมาะไม่ควร แต่เมื่อเห็นภาพร่างที่ได้รับการเสนอมิเลก็มองเห็นว่าเป็นการเพิ่มรายละเอียดที่กลืนไปกับภาพและเป็นนัยยะว่าเด็กในภาพใช้สบู่ในการทำน้ำสบู่สำหรับเป่าฟองสบู่ หลังจากได้รับความสำเร็จในการใช้ภาพในการโฆษณาแล้ว มิเลก็ถูกโจมตีโดยนักเขียนมารี คอเรลลิ (Marie Corelli)  ผู้กล่าวหาในนวนิยาย The Sorrows of Satan ว่าขายพรสวรรค์เพื่อขายสบู่ มิเลเขียนจดหมายตอบชี้ให้เห็นว่าได้ขายลิขสิทธิ์ให้แก่ผู้ซื้อไปแล้ว ฉะนั้นจึงไม่สามารถมีอำนาจที่จะหยุดยั้งการนำภาพไปเปลี่ยนแปลงโดยผู้ซื้อได้ ลูกของมิเลอ้างต่อมาว่ามิเลพยายามหยุดยั้งการโฆษณาแต่ได้รับการแนะนำว่าไม่มีสิทธิทางกฎหมายที่จะทำเช่นนั้น แต่คอเรลลิก็ถอนความเห็นออกจากนวนิยายฉบับที่พิมพ์ต่อมา
โฆษณาเป็นที่รู้จักกันอย่างแพร่หลายจนวิลเลียม มิลบอร์น เจมส์ผู้เมื่อเติบโตขึ้นเข้ารับราชการเป็นนายพลเรือในราชนาวีอังกฤษเป็นที่รู้จักในชื่อ "Bubbles" จนตลอดชีวิต
เมื่อสบู่แพร์สถูกซื้อโดยลีเวอร์บราเธอร์ส (Lever Brothers) ภาพเขียนก็ตกไปเป็นของเจ้าของใหม่ ผู้ให้ราชสถาบันศิลปะขอยืมไปแสดงอยู่ชั่วระยะหนึ่งก่อนที่นำมาตั้งแสดงที่หอศิลป์เลดีลีเวอร์ที่พอร์ตซันไลต์ในปี ค.ศ. 2006
ดูเพิ่ม

จอห์น เอเวอเรตต์ มิเล
โฆษณา
| ด ค กจิตรกรรม โดยจอห์น เอเวอเรตต์ มิเล |
| --- | --- |
 อิซาเบลลา (ค.ศ. 1849)  พระเยซูในโรงช่างของพ่อ (ค.ศ. 1850)  มาเรียนนา (ค.ศ. 1851)  ซ่อนศัตรู, ค.ศ. 1651 (ค.ศ. 1651)  โอฟีเลีย (ค.ศ. 1851–1852)  อูกโน (ค.ศ. 1852)  คำสั่งปล่อย (ค.ศ. 1853)  ความช่วยเหลือ (ค.ศ. 1855)  ใบไม้ร่วง (ค.ศ. 1856)  เด็กหญิงตาบอด (ค.ศ. 1856)  ศึกสงบ (ค.ศ. 1856)  ความฝันของอดีต: เซอร์อิสซุมบราที่ลำธารตื้น (ค.ศ. 1857)  นายทหารแบล็กบรันสวิก (ค.ศ. 1860)  เอสเธอร์ (ค.ศ. 1865)  วาเนสซา (ค.ศ. 1868)  วัยเด็กของรอลี (ค.ศ. 1871)  ชัยชนะ (ค.ศ. 1871)  ฟองสบู่ (ค.ศ. 1886) 
 จิตรกรที่มีบทความเกี่ยวกับภาพเขียน  จิตรกรรมแบบก่อนราฟาเอล  จิตรกรรมแบ่งตามยุค  จิตรกรรมแบ่งตามคริสต์ทศวรรษ  จิตรกรรมแบ่งตามประเภท  จิตรกรรมแบ่งตามหัวเรื่อง 
| ด ค กจิตรกรรมในศิลปะตะวันตก |
| --- | --- |
ทั่วไป:  ปรัชญาศิลปะ  จิตรกรรมแบ่งตามสมัย  จิตรกรรมแบ่งตามประเภท  จิตรกรรมแบ่งตามหัวเรื่อง  จิตรกรรมแบ่งตามคริสต์ทศวรรษ  งานสะสมของพิพิธภัณฑ์ต่าง ๆ 
ประเภท:  จิตรกรรมฝาผนัง  จิตรกรรมแผง  บานพับภาพ  จิตรกรรมสีน้ำมัน  จิตรกรรมภูมิทัศน์  ฉากแท่นบูชา  หนังสือวิจิตร  ภาพนิ่ง 
หัวเรื่อง:  คริสต์ศาสนา  พระคัมภีร์  นักบุญ  ประวัติศาสตร์  ตำนานเทพ  อุปมานิทัศน์  ชีวิตประจำวัน  ภาพเหมือน  ภาพเหมือนตนเอง  ภูมิทัศน์  ภาพเหมือนตนเอง  จิตรกรรมจากวรรณกรรม  ความตาย 
สมัย:  คริสเตียนเริ่มแรก  กอทิก  สมัยฟื้นฟูศิลปวิทยา  เนเธอร์แลนด์เริ่มแรก  ยุคทองของเนเธอร์แลนด์  บารอก  จริตนิยม  สถาบัน  ลัทธิคลาสสิกใหม่  แบบก่อนราฟาเอล  ลัทธิประทับใจ  ลัทธิประทับใจยุคหลัง  สมัยใหม่ 
คริสต์ทศวรรษ:  1390  1400  1410  1420  1430  1440  1450  1460  1470  1480  1490  1500  1510  1520  1530  1540  1550  1560  1570  1580  1590  1600  1610  1620  1630  1640  1650  1660  1670  1680  1690  1700  1710  1720  1730  1740  1750  1760  1770  1780  1790  1800  1810  1820  1830  1840  1850  1860  1870  1880  1890  1900  1910  1920  1930  1940  1950  1960  1970  1980  1990  2000  2010  2020 
 จิตรกรที่มีบทความเกี่ยวกับภาพเขียน  จิตรกรที่มีรายชื่อศิลปะ  จิตรกรแบ่งตามสมัย  จิตรกรแบ่งตามคริสต์ศตวรรษ  จิตรกรแบ่งตามประเภท  จิตรกรแบ่งตามสัญชาติ งานประติมากรรม  งานศิลปกรรม
ฟักทองอเมริกัน

ผลฟักทองอเมริกัน
เมล็ดฟักทอง (แก่)
พายฟักทอง
ดอกฟักทองอเมริกัน
ฟักทองอเมริกัน (อังกฤษ: pumpkin) เป็นพืชที่มีลักษณะใกล้เคียงกับสควอช อยู่ในสกุล Cucurbita วงศ์ Cucurbitaceae  โดยทั่วไปใช้รวมทุกสายพันธุ์ของพืชที่มีชื่อวิทยาศาสตร์ว่า Cucurbita pepo, Cucurbita mixta, Cucurbita maxima, and Cucurbita moschata เป็นพืชพื้นเมืองในทวีปอเมริกาเหนือ เปลือกหนา ขรุขระ สีส้มหรือเหลือง  ปลูกเป็นการค้าและทำอาหารได้หลายชนิด เช่น พายฟักทอง ซึ่งใช้ในเทศกาลวันขอบคุณพระเจ้าในสหรัฐ และใช้ในเทศกาลฮาโลวีน  ในภาษาอังกฤษแบบออสเตรเลีย 'pumpkin' หมายถึงวินเทอร์สควอชในอเมริกาเหนือ
แหล่งข้อมูลอื่น

Squash Display at Missouri Botanical Garden — Pics of 150 varieties from The Great Pumpkin Patch, Arthur, IL เก็บถาวร 2014-01-08 ที่ เวย์แบ็กแมชชีน
ฟอราเมน แมกนัม

| ฟอราเมน แมกนัม  (Foramen magnum) |
| --- | --- |
กระดูกท้ายทอย มุมมองจากด้านใน
ตัวระบุ
MeSH: D005539
TA98: A02.1.04.002
TA2: 553
FMA: 75306
ศัพท์ทางกายวิภาคของกระดูก[แก้ไขบนวิกิสนเทศ]
ฟอราเมน แมกนัม(Foramen Magnum, มาจากภาษาละติน แปลว่า รูขนาดใหญ่) ในทางกายวิภาคศาสตร์ เป็นช่องเปิดขนาดใหญ่รูปวงรีที่อยู่ที่ฐานของกะโหลกศีรษะ บนกระดูกท้ายทอย (อังกฤษ: Occipital Bone) ซึ่งเป็นทางผ่านของเมดัลลา ออบลองกาตา (อังกฤษ: Medulla Oblongata) ซึ่งติดต่อกับไขสันหลัง[ต้องการอ้างอิง]
นอกจากช่องนี้จะเป็นทางผ่านของเมดัลลา ออบลองกาตาแล้ว ยังเป็นทางผ่านของหลอดเลือดแดงเวอร์ทีบรัล (อังกฤษ: Vertebral Arteries) , หลอดเลือดแดงแอนทีเรียร์สไปนัล (อังกฤษ: Anterior Spinal Artery) , และหลอดเลือดแดงโพสทีเรียร์สไปนัล (อังกฤษ: Posterior Spinal Artery) , เยื่อคลุม (อังกฤษ: Membrana Tectoria) และเอ็นเอลาร์ (อังกฤษ: Alar Ligaments)
ความสำคัญ

ในมนุษย์ ช่องฟอราเมน แมกนัมจะอยู่ต่ำกว่าในเอปชนิดอื่นๆ ดังนั้นกล้ามเนื้อคอของมนุษย์จึงไม่ต้องมีความแข็งแรงมากเพื่อพยุงให้คอตั้งขึ้น การเปรียบเทียบตำแหน่งของช่องฟอราเมน แมกนัมในสิ่งมีชีวิตพวกโฮโมนิดจึงมีความสำคัญในการประเมินว่าลิงแต่ละชนิดจะมีความสะดวกในการเดิน 2 ข้างมากกว่า 4 ขาหรือไม่
ช่องฟอราเมน แมกนัมเป็นเขตแดนระหว่างสมองที่อยู่ด้านบน และไขสันหลังซึ่งอยู่ด้านล่าง
ภาพอื่นๆ

กระดูกท้ายทอย มุมมองจากด้านนอก
มุมมองด้านล่างของฐานกะโหลกศีรษะ
ฐานของกะโหลกศีรษะ พื้นผิวด้านบน
เยื่อดูราของสมองมนุษย์
ดูเพิ่ม

แอ่งกะโหลกหลัง (Posterior cranial fossa)
รูของกะโหลกศีรษะ (Foramina of the skull)
แหล่งข้อมูลอื่น

SUNY Figs 22:4b-10
Norman/Georgetown cranialnerves (XI)
Roche Lexicon - illustrated navigator, at Elsevier 34257.000-1
ฟังก์ชันเชิงการคูณ

ในทฤษฎีจำนวน ฟังก์ชันเชิงการคูณ (อังกฤษ: multiplicative function) หมายถึงฟังก์ชันเลขคณิต f(n) สำหรับจำนวนเต็มบวก n ที่มีสมบัติดังนี้
f(1) = 1
f(ab) = f(a) f(b) เมื่อ a กับ b เป็นจำนวนเฉพาะสัมพัทธ์
นอกจากนี้ ถ้าฟังก์ชันเลขคณิต f(n) มีสมบัติทั้งสองข้อ สำหรับจำนวนเต็มบวก a, b ทุกจำนวนแม้ไม่ได้เป็นจำนวนเฉพาะสัมพัทธ์ ฟังก์ชันดังกล่าวจะเรียกว่า ฟังก์ชันเชิงการคูณบริบูรณ์ (completely multiplicative function, totally multiplicative function)
ฟลิปฟล็อป

R1, R2 = 1 kΩ, R3, R4 = 10 kΩ
ฟลิปฟล็อป (อังกฤษ: flip-flop) หรือ แลตช์ (อังกฤษ: latch) เป็นวงจรอิเล็กทรอนิกส์ที่มีเอาต์พุตคงที่อยู่ 2 สถานะ คือ  Q และ  {\overline {Q}} ซึ่งมีค่าทางตรรกศาสตร์ตรงข้ามกัน เช่น ถ้า  Q = 1, {\overline {Q}} = 0 ฟลิปฟล็อปยังเป็นอุปกรณ์ทางตรรกศาสตร์ซึ่งมีหน่วยความจำขนาดหนึ่งบิต ซึ่งบางครั้งอาจเรียกว่าเป็นอุปกรณ์ที่เสถียรภาพแบบสองสถานะ นั่นคือฟลิปฟล็อปหนึ่งตัวสามารถใช้เก็บค่า 0 หรือ 1 ได้ ซึ่งฟลิปฟล็อปจะทำงานเมื่อสัญญาณนาฬิกามีการเปลี่ยนแปลงค่า สำหรับช่วงเวลาอื่น ๆ ฟลิปฟล็อปจะคงค่าหรือจำค่าเดิมไว้ได้ ดังนั้น ฟลิปฟล็อปจึงเป็นส่วนประกอบพื้นฐานในการสร้างตัวนับ เรจิสเตอร์ และหน่วยความจำ เพื่อเก็บข้อมูลในรูปของเลขฐานสอง ซึ่งในปัจจุบันเราใช้ฟลิปฟล็อปกันอย่างกว้างขวางในอุปกรณ์ดิจิทัลเหมือนเป็นชิ้นส่วนความจำ คุณลักษณะอีกอย่างหนึ่งของฟลิปฟล็อปที่แตกต่างกับเกต คือ สามารถรักษาหรือเปลี่ยนแปลงสถานะของเอาต์พุตได้โดยใช้สัญญาณอินพุต
พัลส์นาฬิกา (clock pulse) เป็นวิธีการที่ทำให้ฟลิปฟล็อปแต่ละตัวสามารถเปลี่ยนสภาวะไปพร้อม ๆ กันได้โดยต้องมีการให้สัญญาณการเปลี่ยนสภาวะ ซึ่งทำให้ไม่ต้องใช้ฟลิปฟล็อปต่อร่วมกันหลาย ๆ อัน
ประเภทของฟลิปฟล็อป > ดีฟลิปฟล็อป

ดีฟลิปฟล็อป (D flip-flop หรือ Delay flip-flop) จะมีการทำงานเมื่อถูกกระตุ้นด้วยสัญญาณนาฬิกาหรือ clock (CLK) ซึ่งสัญญาณนาฬิกาจะเปลี่ยนแปลงจาก 0>1>0>1>... เช่นนี้เรื่อยไป การกระตุ้นด้วยสัญญาณนาฬิกามีสองแบบคือ
ขอบขาขึ้น (positive หรือ rising edge) คือ จะมีการเปลี่ยนแปลงจาก 0 เป็น 1
ขอบขาลง (negative หรือ falling edge) คือ จะมีการเปลี่ยนแปลงจาก 1 เป็น 0
ตารางการทำงานของดีฟลิปฟล็อป
|  CK |  D |  Qn+1 |
| --- | --- | --- |
| ^ | 0 |  0 |
| ^ | 1 |  1 |
| 0 | X |  Qn |
ประเภทของฟลิปฟล็อป > ทีฟลิปฟล็อป

T มีค่า 1 ค่าของ Q จะถูก toggle นั่นคือกลับค่าจาก 0 เป็น 1 หรือ 1 เป็น 0
T มีค่า 0 ค่าของ Q จะไม่เปลี่ยนแปลง
ตารางการทำงานของ T flop-flop
|  T |  Qปัจจุบัน |
| --- | --- |
0:  Qก่อนหน้านี้
1:  {\overline {Q}}ก่อนหน้านี้
ประเภทของฟลิปฟล็อป > เจเคฟลิปฟล็อป

เจเคฟลิปฟล็อป (JK flip-flop) จะมีอินพุตสามตัว คือ J, K และ C (clock)
J ใช้ในการ set ค่าของฟลิปฟล็อป คือทำให้ฟลิปฟล็อปมีค่าเป็น 1 ดังนั้นถ้า J=1 และ K=0 แล้ว Q จะเท่ากับ 1
K ใช้ในการ reset ค่าของฟลิปฟล็อป คือทำให้ฟลิปฟล็อปมีค่าเป็น 0 ดังนั้นถ้า K=1 และ J=0 แล้ว Q จะเท่ากับ 0
ถ้า J และ K เป็น 0 ทั้งคู่ ฟลิปฟล็อปจะคงค่าเดิมไว้
ถ้า J และ K เป็น 1 ทั้งคู่ ฟลิปฟล็อปจะกลับค่าเดิม
สถานะของ JKฟลิปฟล็อปขณะที่ฟลิปฟล็อปถูกกระตุ้น
|  J |  K |  Qปัจจุบัน |
| --- | --- | --- |
| 0 | 0 |  Qก่อนหน้านี้ |
| 1 | 0 |  Set |
| 0 | 1 |  Reset |
| 1 | 1 |  {\overline {Q}}ก่อนหน้านี้ |
ประเภทของฟลิปฟล็อป > อาร์เอสฟลิปฟล็อป

อาร์เอสฟลิปฟล็อป (R-S flip-flop) เป็นฟลิปฟล็อปสมมติ เพราะอินพุตแบบอาร์เอสมักเป็นแลตซ์ไม่ใช่ฟลิปฟล็อป ซึ่งจะมีอินพุตสามตัว คือ S (set), R (reset) และ C (clock)
S ใช้ในการ set ค่าของฟลิปฟล็อป คือทำให้ฟลิปฟล็อปมีค่าเป็น 1 ดังนั้นถ้า S=1 และ R=0 แล้ว Q จะเท่ากับ 1
R ใช้ในการ reset ค่าของฟลิปฟล็อป คือทำให้ฟลิปฟล็อปมีค่าเป็น 0 ดังนั้นถ้า R=1 และ S=0 แล้ว Q จะเท่ากับ 0
ถ้า S และ R เป็น 0 ทั้งคู่ ฟลิปฟล็อปจะคงค่าเดิมไว้
ถ้า S และ R เป็น 1 ทั้งคู่ ถือเป็นกรณีที่ผิดปรกติ เพราะว่าเอาต์พุตของฟลิปฟล็อปไม่ได้ถูกกำหนดไว้ในกรณีนี้(ภาวะแข่งขัน)
ฟังก์ชันการทำงานของ SRฟลิปฟล็อปสามารถสรุปการทำงานได้ดังนี้
|  S |  R |  Q |  {\overline {Q}} | การทำงาน |
| --- | --- | --- | --- | --- |
| 0 | 0 |  Q |  {\overline {Q}} | เก็บค่าเดิมไว้ ไม่เปลี่ยนแปลง (hold state) |
| 1 | 0 |  1 |  0 | เซต (set) |
| 0 | 1 |  0 |  1 | รีเซต (reset) |
| 1 | 1 |  0 |  0 | ไม่ใช้งาน (race condition) |
ดูเพิ่ม

แลตช์ (อิเล็กทรอนิกส์)
แหล่งข้อมูลอื่น

จำลองสัญญาณอาร์เอสฟลิปฟล็อป [ลิงก์เสีย]
จำลองสัญญาณฟลิปฟล็อบ
ทีฟลิปฟล็อป
Timing diagram ของเจเคฟลิปฟล็อป
JK ฟลิปฟล็อป
ฟอร์บิดเดน

ฟอร์บิดเดน (อังกฤษ: Forbidden) เป็นสตูดิโออัลบั้มที่ 18 ของวงเฮฟวีเมทัล แบล็ค ซับบาธ วางขายในเดือน มิถุนายน 1995 นี่คือสตูดิโออัลบั้มล่าสุดของวง จนกระทั่งมีการมารวมตัวกันในปี 2011 เพื่อบันทึกอัลบั้มใหม่สำหรับการเปิดตัวในปี 2012
รายชื่อเพลง > แผ่นหนึ่ง

| ลำดับ | ชื่อเพลง | ยาว |
| --- | --- | --- |
| 1. | "The Illusion of Power" | 4:51 |
| 2. | "Get a Grip" | 3:58 |
| 3. | "Can't Get Close Enough" | 4:27 |
| 4. | "Shaking Off the Chains" | 4:02 |
| 5. | "I Won't Cry for You" | 4:47 |
รายชื่อเพลง > แผ่นสอง

| ลำดับ | ชื่อเพลง | ยาว |
| --- | --- | --- |
| 6. | "Guilty as Hell" | 3:27 |
| 7. | "Sick and Tired" | 3:29 |
| 8. | "Rusty Angels" | 5:00 |
| 9. | "Forbidden" | 3:47 |
| 10. | "Kiss of Death" | 6:06 |
สมาชิก

Tony Martin –ร้อง
Tony Iommi – กีตาร์
Neil Murray – เบส
Cozy Powell – กลอง
Geoff Nicholls – คีย์บอร์ด
| ด ค กBlack Sabbath |
| --- | --- |
Tony Iommi · Ozzy Osbourne · Geezer Butler  Bill Ward · Ronnie James Dio · Vinny Appice · Geoff Nicholls · Tony Martin · Ian Gillan · Glenn Hughes · Ray Gillen · Cozy Powell · Neil Murray · Bev Bevan ·  Jo Burt · Terry Chimes · Bob Daisley · Bobby Rondinelli · Eric Singer · Dave Spitz · Dave Walker
สตูดิโออัลบั้ม: Black Sabbath ·  Paranoid ·  Master of Reality ·  Black Sabbath Vol. 4 ·  Sabbath Bloody Sabbath ·  Sabotage ·  Technical Ecstasy ·  Never Say Die! ·  Heaven and Hell ·  Mob Rules ·  Born Again ·  Seventh Star ·  The Eternal Idol ·  Headless Cross ·  TYR ·  Dehumanizer ·  Cross Purposes ·  Forbidden · 13
อัลบั้มบันทึกการแสดงสด: Live Evil · Cross Purposes Live · Reunion · Past Lives · Live at Hammersmith Odeon
อัลบั้มรวมเพลง: We Sold Our Soul for Rock 'n' Roll · The Collection · The Sabbath Stones · Symptom of the Universe: The Original Black Sabbath 1970–1978  · Black Box: The Complete Original Black Sabbath (1970–1978) · Greatest Hits 1970–1978 · The Dio Years · The Rules of Hell · Greatest Hits (2009) · Iron Man: The Best of Black Sabbath
ซิงเกิล: "Evil Woman" · "N.I.B." · "The Wizard" · "Paranoid" · "Iron man" · "War pigs" · "Fairies Wear Boots" · "Sweet Leaf" · "Children of the Grave" · "Into the Void " · "Changes" · "Sabbath Bloody Sabbath " · "Symptom of the Universe" · "Rock 'n' Roll Doctor" · "Dirty Women" · "Never Say Die!" · "Neon Knights" · "Heaven and Hell" · "Die Young" · "The Mob Rules" · "Turn Up the Night" · "Trashed" · "Disturbing the Priest" · "Zero the Hero" · No Stranger to Love" · "TV Crimes" · "Psycho Man" · "The Devil Cried"
วิดีโอ: Never Say Die · Black and Blue · The Black Sabbath Story, Vol. 1 · The Black Sabbath Story, Vol. 2 · The Last Supper · Inside Black Sabbath - 1970–1992 · Black Sabbath's Paranoid · Rock Review · In Their Own Words · Hangin' with Heaven and Hell
ส่วนที่เกี่ยวข้อง: Mythology · Heaven & Hell · Velvett Fogg · GZR · Deep Purple · Rainbow · Dio
อื่นๆ: Members
ฟัดจ์

ฟัดจ์รสผลไม้
ฟัดจ์ (อังกฤษ: fudge) เป็นขนมหวานชนิดหนึ่งซึ่งทำจากน้ำตาล เนย และนมผสมเข้าด้วยกัน มีต้นกำเนิดจากสหรัฐในช่วงคริสต์ศตวรรษที่ 19 โดยขณะนั้นได้รับความนิยมตามวิทยาลัยสตรีหลายแห่ง ฟัดจ์มีหลากหลายรสชาติซึ่งแตกต่างกันไปตามประเทศและภูมิภาคต่าง ๆ โดยรสชาติที่เป็นที่นิยมได้แก่ รสผลไม้ ถั่ว ช็อกโกแลต และคาราเมล
ฟังก์ชันจำนวนเต็มใกล้สุด

กราฟของฟังก์ชันจำนวนเต็มใกล้สุด
ฟังก์ชันจำนวนเต็มใกล้สุด (อังกฤษ: nearest integer function) คือฟังก์ชันที่ให้ค่าจำนวนเต็มสำหรับจำนวนจริง x ใด ๆ เขียนสัญกรณ์แทนได้หลายอย่างเช่น [x] , ||x|| , ⌊x⌉, nint (x), หรือ round (x) เป็นต้น และเพื่อไม่ให้เกิดความกำกวมเมื่อดำเนินการบนจำนวนเต็มครึ่ง (จำนวนเต็มที่บวก 0.5) ฟังก์ชันนี้จึงนิยามให้มีค่าไปยังจำนวนคู่ที่ใกล้เคียงที่สุด ตัวอย่างในกรณีนี้เช่น
[1.5] = 2
[2.5] = 2
[3.5] = 4
[4.5] = 4
ฟังก์ชันนี้สามารถขยายแนวคิดไปบนจำนวนเชิงซ้อน เป็นการใช้ฟังก์ชันนี้กับส่วนจริงและส่วนจินตภาพพร้อมกัน เช่นจำนวนเชิงซ้อน z = a + bi เมื่อ a และ b เป็นจำนวนจริง เราจะได้ว่า [z] = [a] + [b]i
ฟังก์ชันนี้เป็นแนวปฏิบัติทางเลขคณิตของการปัดเศษ โดยเฉพาะการปัดเศษเลขคู่ (round-to-even)
ดูเพิ่ม

ฟังก์ชันพื้นและฟังก์ชันเพดาน
ฟอสเฟต

ในทางเคมี ฟอสเฟต (อังกฤษ: phosphate) เป็นแอนไอออน เกลือ หมู่ฟังก์ชัน หรือเอสเทอร์ที่ได้รับมาจากกรดฟอสฟอริก โดยทั่วไปแล้วหมายถึงออร์โธฟอสเฟต สารสังเคราะห์ของกรดออร์โธฟอสฟอริก H
3PO
4
ฟอสเฟต หรือ ออร์โธฟอสเฟต ion [PO
4]3−
 ได้รับมาจากกรดฟอสฟอริกโดยการกำจัดโปรตอนสามตัว H+
 การกำจัดหนึ่งหรือสองโปรตอนจะได้ออกมาเป็นไดไฮโดรเจนฟอสเฟต ion [H
2PO
4]−
 และ ไฮโดรเจนฟอสเฟต ion [HPO
4]2−
 ion, ตามลำดับ ชื่อเหล่านี้ยังถูกใช้สำหรับเกลือของแอนไอออน เช่น แอมโมเนียม ไดไฮโดรเจน ฟอสเฟต และไตรโซเดียม ฟอสเฟต
H
3PO
4
H
2PO−
4
HPO2−
4
PO3−
4
ในทางเคมีอินทรีย์ ฟอสเฟต หรือ ออร์โธฟอสเฟต เป็นออร์กาโนฟอสเฟต เป็นเอสเทอร์ของกรดออร์โธฟอสฟอริกในรูปแบบของ PO
4RR′R″ ซึ่งไฮโดเจนอะตอมหนึ่งหรือมากกว่าจะถูกแทนที่โดยกลุ่มอินทรีย์ ตัวอย่างคือ ไตรเมทิลฟอสเฟต (CH
3)
3PO
4.  คำนี้ยังถูกเรียกว่า กลุ่มฟังก์ชันไตรเวเลนซ์ OP(O-)
3 ในเอสเทอร์ดังกล่าว
ออร์โธฟอสเฟตมีความสำคัญอย่างยิ่งในหมู่ฟอสเฟตหลายชนิด เนื่องจากมีบทบาทสำคัญในชีวเคมี ชีวธรณีเคมี นิเวศวิทยา และความสำคัญทางเศรษฐกิจต่อเกษตรกรรมและอุตสาหกรรม นอกจากนี้การเพิ่มหรือการกำจัดกลุ่มฟอสเฟต(ฟอสฟอรีเลชันและดีฟอสโฟรีเลชัน) เป็นขั้นตอนที่สำคัญในเมแทบอลิซึมของเซลล์
ออร์โธฟอสเฟตสามารถควบแน่นเพื่อสร้างไพโรฟอสเฟต
แหล่งฟอสเฟต

ในไทย สามารถแบ่งแหล่งกำเนิดฟอสเฟตได้ 3 ประเภท ดังนี้
1.แบบกัวโน - เกิดจากการสะสมของมูลสัตว์ปีก พบเห็นได้หลายที่ เช่น เขตคลองวาฬ, ประจวบคีรีขันธ์ ฯลฯ
2.แบบอะลูมิเนียมฟอสเฟต - เกิดจากการสะสมตัวของฟอสฟอรัสในชั้นหินทราย พบเห็นได้ที่ ร้อยเอ็ด
3.แบบหินชั้น - เกิดจากฟอสฟอรัสแทรกอยู่ใน หินดินดาน พบเห็นได้ที่ เชียงใหม่